Diari Oficial de la Generalitat Valenciana


Sumari del DOGV 7385, del 21-10-2014 (2014/9374)

Notificació de la sentència dictada en el procediment ordinari número 1514/2011.
--------------------------------------------------------------------------------

### Dades del document

Número de DOGV
:   7385

Data del DOGV
:   21-10-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/9374


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el procediment ordinari número 1514/2011. [2014/9374]  
En este procediment ordinari 1514/2011, seguit a instàncies d'Enrique Belenguer Bertomeu contra Constructora del Guadalaviar, SL, s'ha dictat la sentència que, literalment, és com seguix:  
  
«Jutjat de Primera Instància número 5 de València  
Procediment: juí ordinari número 1514/2011.  
Sentència número 1/2014  
Magistrat jutge: Juan Francisco Guerra Mora.  
Lloc: València.  
Data: 7 de gener de 2014.  
Part demandant: Enrique Belenguer Bertomeu.  
Advocat: Juan José Luna Lloris.  
Procuradora: Patricia Rosalva Gutiérrez Cossio.  
Part demandada: Constructora del Guadalaviar, SL.  
  
Dispositiva  
Estime la demanda formulada per la procuradora dels tribunals Patricia Gutiérrez Cossio, en representació d'Enrique Belenguer Bertomeu, contra l'entitat mercantil Constructora del Guadalaviar, SA, i condemne esta a atorgar una escriptura de compravenda a favor d'Enrique Belenguer Bertomeu sobre la plaça d'aparcament amb traster número 32 de la planta 1, sítia a l'avinguda de la Constitució, número 43, de València, finca inscrita en el tom 2109, llibre 146, foli 1, secció 5a del Registre de la Propietat número 10 de València, I mane que se'n faça la inscripció en el Registre de la Propietat de València a favor d'Enrique Belenguer Bertomeu, fent constar l'adquisició de la finca per part del comprador en virtut del contracte de compravenda, de data de 4 de febrer de 1983. Tot això alhora que impose a la condemnada el pagament de les costes causades en este procediment.  
  
Mode d'impugnació: notifiqueu esta resolució a les parts, i feu-los saber que no és ferma i que s'hi pot interposar un recurs d'apel·lació, que haurà de presentar-se en el termini de 20 dies des de la notificació, davant d'este jutjat i a través d'un escrit, en el qual s'haurà d'esmentar la resolució impugnada, amb la indicació dels pronunciaments que s'impugnen. El recurs no s'admetrà si en presentar-lo la part no acredita haver consignat en l'entitat Banesto i en el compte de depòsits i consignacions obert a nom d'este jutjat, amb referència a este procediment, la quantitat de cinquanta (50) euros, en concepte de depòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
  
Esta és la sentència que pronuncie, mane i firme.»  
I atés que el demandat, Constructora del Guadalaviar, SL, es troba en parador desconegut, expedisc este edicte a fi que li valga de notificació de forma deguda.  
  
València, 23 de gener de 2014.- La secretària judicial: Francisca Tomás Llavador.